**PROCES – VERBAL**

**al şedinţei ordinare a Consiliului Local al oraşului Drăgăneşti-Olt**

**din data de 28.07.2022**

Şedinţa ordinară a Consiliului Local Drăgăneşti-Olt a fost întrunită în baza dispoziţiei de convocare nr.332/22.07.2022 la iniţiativa domnului primar, Tudorică Marian-Viorel şi s-a desfăşurat în sala de şedinţe a Primăriei oraşului Drăgăneşti-Olt, începând cu orele 16:00.

1. **PREZENŢĂ ŞI PARTICIPARE**

D-nul preşedinte de şedinţă, consilier Fieraru Gheorghe, declarând deschisă şedinţa de consiliu, face prezenţa consilierilor: au răspuns prezent un număr de 16 consilieri locali în funcţie. Absentă d-na consilier Dobre Violeta.

Din partea Primăriei orş. Drăgăneşti-Olt participă d-nul Jidovu Laurenţiu, secretar al localităţii care este asistat în notarea discuţiilor de şedinţă de d-nul Jianu Marius, consilier – Compartiment Administraţie publică din cadrul Primăriei orş. Drăgăneşti-Olt.

La ședința participă d-nul Mircea Domi – director S.C. URBAN SERV S.R.L. și d-nul Lulache Florin – economist S.C. URBAN SERV S.R.L.

1. **PROCESUL-VERBAL AL ŞEDINŢEI DE CONSILIU ANTERIOARE**

D-nul preşedinte de şedinţă, consilier Fieraru Gheorghe, supune la vot procesul-verbal din data de 30.06.2022, înregistrându-se 16 voturi pentru (unanimitatea celor prezenți).

**III. APROBAREA ORDINII DE ZI**

D-nul preşedinte de şedinţă, consilier Fieraru Gheorghe, dă citire ordinii de zi după cum urmează :

1. Proiect de hotărâre referitor la: ***„aprobarea rectificării bugetului de venituri şi cheltuieli al Oraşului Drăgăneşti-Olt pe anul 2022”***

*Iniţiator proiect, Primar ing. Marian-Viorel TUDORICĂ*

1. Proiect de hotărâre referitor la: ***„aprobarea execuţiei bugetare pentru trimestrul II al***

***anului 2022”***

*Iniţiator proiect, Primar ing. Marian-Viorel TUDORICĂ*

1. Proiect de hotărâre referitor la: ***„aprobarea decontării cheltuielilor pentru naveta la și***

***de la locul de muncă a cadrelor didactice și a personalului didactic auxiliar din unitățile de învățământ preuniversitar de stat din Orașul Drăgănești-Olt”***

*Iniţiator proiect, Primar ing. Marian-Viorel TUDORICĂ*

1. Proiect de hotărâre referitor la: ***„ modificarea H.C.L. Drăgănești-Olt nr. 78 / 31.10.2018***

***referitoare la aprobarea proiectului și a cheltuielilor legate de proiect „Îmbunătățirea eficienței energetice, reducerea emisiilor de CO2 și modernizarea Gradiniței în Orașul Drăgănești-Olt, satul Comani“”***

*Iniţiator proiect, Primar ing. Marian-Viorel TUDORICĂ*

1. Proiect de hotărâre referitor la: ***„aprobarea documentației tehnico-economice la faza***

***Proiect tehnic pentru proiectul „Îmbunătățirea eficienței energetice, reducerea emisiilor de CO2 și modernizarea Gradiniței în Orașul Drăgănești-Olt, satul Comani ” și a indicatorilor tehnico-economici actualizați”***

*Iniţiator proiect, Primar ing. Marian-Viorel TUDORICĂ*

1. Proiect de hotărâre referitor la: ***„ modificarea și completarea H.C.L. Drăgănești-Olt nr.***

***136 / 26.11.2021 privind aprobarea tarifelor aferente desfășurării Serviciului public de întreținere și reparare drumuri la nivelul U.A.T. Orașul Drăgănești-Olt, delegat S.C. URBAN ACTIV SERV S.R.L.”***

*Iniţiator proiect, Primar ing. Marian-Viorel TUDORICĂ*

1. Proiect de hotărâre referitor la: ***„ modificarea și completarea H.C.L. Drăgănești-Olt nr.***

***137/26.11.2021 privind aprobarea tarifelor aferente desfășurării Serviciului*  *public de instalare, întreținere și funcționare a sistemelor de semnalizare și dirijare a circulației urbane la nivelul U.A.T. Orașul Drăgănești-Olt, delegat S.C. URBAN ACTIV SERV S.R.L.”***

*Iniţiator proiect, Primar ing. Marian-Viorel TUDORICĂ*

1. Proiect de hotărâre referitor la: ***„modificarea și completarea H.C.L. Drăgănești-Olt nr.***

***138/26.11.2021privind aprobarea tarifelor aferente desfășurării Serviciului*  *public de amenajare şi întreţinere a zonelor verzi, terenurilor de sport și a locurilor de joacă pentru copii la nivelul U.A.T. Orașul Drăgănești-Olt, delegat S.C. URBAN ACTIV SERV S.R.L.”***

*Iniţiator proiect, Primar ing. Marian-Viorel TUDORICĂ*

1. Proiect de hotărâre referitor la: ***„modificarea și completarea H.C.L. Drăgănești-Olt nr.***

***139/26.11.2021 privind aprobarea tarifelor aferente desfășurării Serviciului* *public de montare și/sau întreținere a mobilierului urban și ambiental la nivelul U.A.T. Orașul Drăgănești-Olt, delegat S.C. URBAN ACTIV SERV S.R.L.”***

*Iniţiator proiect, Primar ing. Marian-Viorel TUDORICĂ*

1. Proiect de hotărâre referitor la: ***„modificarea și completarea H.C.L. Drăgănești-Olt nr.***

***140/26.11.2021privind aprobarea tarifelor aferente desfășurării Serviciului*  *public de întreținere, reparații curente și reabilitare a fondului imobiliar la nivelul U.A.T. Orașul Drăgănești-Olt, delegat S.C. URBAN ACTIV SERV S.R.L.”***

*Iniţiator proiect, Primar ing. Marian-Viorel TUDORICĂ*

1. Proiect de hotărâre referitor la: ***„modificarea și completarea H.C.L. Drăgănești-Olt nr.***

***141/26.11.2021 privind aprobarea tarifelor aferente desfășurării Serviciului*  *public de întreținere a cimitirelor la nivelul U.A.T. Orașul Drăgănești-Olt, delegat S.C. URBAN ACTIV SERV S.R.L.”***

*Iniţiator proiect, Primar ing. Marian-Viorel TUDORICĂ*

1. Proiect de hotărâre referitor la: ***„aprobarea Planului Urbanistic Zonal în vederea***

***realizării proiectului inițiere P.U.Z. pentru reconversie funcțională în vederea realizării investiției „Extindere cimitir și amenajări conexe” în orașul Drăgănești-Olt, T 81, P 274/3, județul Olt”***

*Iniţiator proiect, Primar ing. Marian-Viorel TUDORICĂ*

1. Proiect de hotărâre referitor la: ***„repartizarea unei locuinţe A.N.L., rămasă vacantă pe***

***perioada exploatării acesteia în regim de închiriere, d-nei DUMITRESCU Mihaela”***

*Iniţiator proiect, Primar ing. Marian-Viorel TUDORICĂ*

1. *Întrebări, interpelări.*

D-nul preşedinte de şedinţă, consilier Fieraru Gheorghe, supune la vot ordinea de zi, înregistrându-se 16 voturi pentru (unanimitate).

**IV. DEZBATEREA ORDINII DE ZI.**

1. **Aprobarea rectificării bugetului de venituri şi cheltuieli al Oraşului Drăgăneşti-Olt**

**pe anul 2022.**

D-nul preşedinte de şedinţă, consilier Fieraru Gheorghe, acordă cuvântul preşedinţilor de comisii.

D-nul Tobescu Dorel, președinte comisia Buget – „Comisia Buget a dat aviz favorabil proiectului de hotărâre.”

D-nul Ciubuc Dumitru – „Văd că s-au depășit veniturile cu 22 mii lei. M-aș fi bucurat dacă aceste sume ar fi fost trecute la secțiunea de dezvoltare a orașului, dar văd că de la secțiunea de dezvoltare s-au mai luat 350 mii lei care să meargă la funcționare. De la dezvoltare luăm și dăm la funcționare. În loc să dezvoltăm orașul cu banii care îi avem, îi dăm la funcționare ca să putem să mai angajăm niște oameni.”

D-nul Viceprimar – „Unde ați văzut dumneavoastră că sunt prinse sumele pentru angajare. Vreți să vă spun unde se duc aceste sume? La grădiniță s-au cerut pentru funcționare, la iluminat, la salubrizare. Nu sunt bani pentru salarii.”

D-nul Ciubuc Dumitru – „Nu s-a făcut nimic pentru dezvoltarea orașului, nu s-a pus o cărămidă, o bordură, nu s-a făcut un trotuar în doi ani de zile și banii de la dezvoltare îi luăm și îi băgăm la funcționare.”

D-nul preşedinte de şedinţă, consilier Fieraru Gheorghe, supune la vot proiectul de hotărâre, înregistrându-se 10 voturi pentru (grup politic P.N.L. - Popescu Daniel, Tobescu Dorel, Stănescu Vasile, Mocioacă Ilie, Martin Marian, Matei Dănuț, Vitan Marius, Achim Iulian, Spătaru Ioana și Prundeanu Narcizel – Pro România) și 6 abțineri ( grup politic P.S.D. - Ciubuc Dumitru, Neacșu Ionuț, Ghica Ion Costin, Stoenică Alexandru, Fieraru Gheorghe și Nădescu Viorel).

1. **Aprobarea execuţiei bugetare pentru trimestrul II al anului 2022.**

D-nul preşedinte de şedinţă, consilier Fieraru Gheorghe, acordă cuvântul preşedinţilor de

comisii.

D-nul Tobescu Dorel, președinte comisia Buget – „Comisia Buget a dat aviz favorabil

proiectului de hotărâre.”

D-nul Stănescu Vasile, președinte comisia Urbanism – „Comisia Urbanism a dat aviz

favorabil proiectului de hotărâre.”

D-nul Nădescu Viorel, președinte comisia Juridică – „Comisia Juridică a dat aviz favorabil proiectului de hotărâre.”

D-nul Spătaru Ioana, președinte comisia Cultură – „Comisia Cultură a dat aviz favorabil proiectului de hotărâre.”

D-nul Ciubuc Dumitru – „Care sunt taxele speciale? Taxele speciale sunt taxele pentru gunoi. Văd că am încasat doar 525 mii lei și am plătit vreo 800 mii lei.”

D-nul Viceprimar – „Știți că am făcut o echipă care să meargă să încaseze?”

D-nul Ciubuc Dumitru – „Dar nu se vede. Dacă ar fi eficientă echipa, s-ar vede în încasări.”

D-nul Vieprimar – „Chiar dacă echipa se duce la cetățean la poartă, acesta tot nu plătește.”

D-nul Prundeanu Narcizel – „Și de ce îi mai ridică gunoiul?”

D-nul Viceprimar – „Poate nu plătește azi, dar plătește până la sfârșitul anului. Sunt persoane care plătesc la începutul anului și alții care plătesc la sfârșitul anului. O să luăm și măsura asta.”

D-nul Ghica Ionuț - „Avem o listă cu persoanele care nu au plătit anul trecut gunoiul?”

D-nul Viceprimar – „Situația aceasta se regăsește la Serviciul I.T.L.”

D-nul Ghica Ionuț - „Ar trebui să-i forțăm să facă aceste plăți. Trebuie să găsim o modalitate. Întotdeauna există pârghii.”

D-nul Stănescu Vasile – „Problema este generală. Nu neapărat la gunoi, este și la impozite. Cât s-a încasat la impozite anul trecut? 70%-80%. Restul nu plătesc. Nu sunt doar răuplatnici la gunoi, nu plătesc nici impozitul.”

D-nul Ciubuc Dumitru – „Avem Compartiment de executări silite care trebui să ia măsuri.”

D-nul Stănescu Vasile – „Avem domnule Ciubuc, am avut și acum 4 ani și tot așa se plătea. Era exact aceeași situație.”

D-nul Achim Iulian – „Sunt persoane care trebuie să plătească, dar vă dau un exemplu, și sunt zeci de astfel de cazuri. Sunt persoane care au la impozit 14.000 lei. Persoana respectivă locuiește acolo, nu este proprietar. Cum îl obligi să plătească? El nu are bani să-și ia o pâine. Mai are 9 frați. Suma s-a strâns în timp și nu poți să-l execuți silit și rămâi astfel cu datorie la buget.”

D-nul Prundeanu Narcizel – „Există o cale să-I determinăm să plătească. Sunt situații ca aceea expusă de domnul Achim Iulian, dar el pe pământul care îl are moștenire primește arendă. Arenda știe s-o primească. Chiar dacă se împarte la mai mulți, rămâne cotă parte cu care poate să plătească.”

D-nul Stănescu Vasile – „Vreau să spun că este de apreciat că totuși se ridică gunoiul. Se poate întâmpla ca la București. Să presupunem că jumatate nu plătesc gunoiul. Ce se întâmplă? Ați reprosat că în execuția bugetară s-a plătit mai mult decât s-a strâns.”

D-nul Ciubuc Dumitru – „Am spus că nu se ocupă să supravegheze când încarcă gunoiul.”

D-nul Stănescu Vasile – „Noi vorbim de plată.”

D-nul Ciubuc Dumitru – „De acolo vine plata. De acolo vine valoarea aceasta mare. Cantitatea de gunoi a crescut de 10 ori.”

D-nul Viceprimar – „Dacă gunoiul nu este luat de la poartă, atunci acesta va fi aruncat pe câmp. Va trebui să-l adunăm noi și costurile sunt mult mai mari. Știți că așa se întâmplă. A fost un caz chiar lângă dumneavoastră.”

D-nul Ciubuc Dumitru – „De ce nu ați luat măsuri?”

D-nul Viceprimar – „Am luat.”

D-nul Prundeanu Narcizel – „Dacă se creează un precedent din a nu fi sancționați și a nu plăti, ei așa o să procedeze mereu.”

D-nul preşedinte de şedinţă, consilier Fieraru Gheorghe, supune la vot proiectul de hotărâre, înregistrându-se 16 voturi pentru (unanimitate).

1. **Aprobarea decontării cheltuielilor pentru naveta la și de la locul de muncă a cadrelor didactice și a personalului didactic auxiliar din unitățile de învățământ preuniversitar de stat din Orașul Drăgănești-Olt.**

D-nul preşedinte de şedinţă, consilier Fieraru Gheorghe, acordă cuvântul preşedinţilor de comisii.

D-nul Tobescu Dorel, președinte comisia Buget – „Comisia Buget a dat aviz favorabil proiectului de hotărâre.”

D-na Spătaru Ioana, președinte comisia Cultură – „Comisia Cultură a dat aviz favorabil proiectului de hotărâre.”

D-nul preşedinte de şedinţă, consilier Fieraru Gheorghe, supune la vot proiectul de hotărâre, înregistrându-se 16 voturi pentru (unanimitate).

1. **Modificarea H.C.L. Drăgănești-Olt nr. 78 / 31.10.2018 referitoare la aprobarea proiectului și a cheltuielilor legate de proiect „Îmbunătățirea eficienței energetice, reducerea emisiilor de CO2 și modernizarea Gradiniței în Orașul Drăgănești-Olt, satul Comani“.**

D-nul preşedinte de şedinţă, consilier Fieraru Gheorghe, acordă cuvântul preşedinţilor de comisii.

D-nul Tobescu Dorel, președinte comisia Buget – „Comisia Buget a dat aviz favorabil proiectului de hotărâre.”

D-nul Stănescu Vasile, președinte comisia Urbanism – „Comisia Urbanism a dat aviz

favorabil proiectului de hotărâre.”

D-na Spătaru Ioana, președinte comisia Cultură – „Comisia Cultură a dat aviz favorabil proiectului de hotărâre.”

D-nul Ciubuc Dumitru – „A mai fost discuția aceasta și la alte ședințe, solicit ca rapoartele de specialitate să ne facă și pe noi să înțelegem de unde sunt creșterile acestea. Care este cauza modificărilor?”

D-nul Viceprimar – „La grădiniță vă pot spune eu, I.S.U. a solicitat o modificare la acoperiș. De acolo vin sumele. Ca să obținem avizul I.S.U. trebuie să modificăm acoperișul.”

D-nul preşedinte de şedinţă, consilier Fieraru Gheorghe, supune la vot proiectul de hotărâre, înregistrându-se 16 voturi pentru (unanimitate).

1. **Aprobarea documentației tehnico-economice la faza Proiect tehnic pentru**

**proiectul „Îmbunătățirea eficienței energetice, reducerea emisiilor de CO2 și modernizarea Gradiniței în Orașul Drăgănești-Olt, satul Comani ” și a indicatorilor tehnico-economici actualizați.**

D-nul preşedinte de şedinţă, consilier Fieraru Gheorghe, acordă cuvântul preşedinţilor de comisii.

D-nul Tobescu Dorel, președinte comisia Buget – „Comisia Buget a dat aviz favorabil proiectului de hotărâre.”

D-nul Stănescu Vasile, președinte comisia Urbanism – „Comisia Urbanism a dat aviz

favorabil proiectului de hotărâre.”

D-na Spătaru Ioana, președinte comisia Cultură – „Comisia Cultură a dat aviz favorabil proiectului de hotărâre.”

D-nul Ciubuc Dumitru – „M-am uitat peste devizul care a fost anterior și modificările sunt la proiectare. Înainte era 47 mii lei și acum este 57 mii lei. Documentațiile tehnice în vederea obținerii avizelor erau 10 mii lei și acum sunt 20 mii lei. Mă surprinde că se modifică numai la cei care fac proiectarea și studiile.”

D-nul preşedinte de şedinţă, consilier Fieraru Gheorghe, supune la vot proiectul de hotărâre, înregistrându-se 16 voturi pentru (unanimitate).

1. **Modificarea și completarea H.C.L. Drăgănești-Olt nr. 136 / 26.11.2021 privind aprobarea tarifelor aferente desfășurării Serviciului public de întreținere și reparare drumuri la nivelul U.A.T. Orașul Drăgănești-Olt, delegat S.C. URBAN ACTIV SERV S.R.L..**

D-nul preşedinte de şedinţă, consilier Fieraru Gheorghe, acordă cuvântul preşedinţilor de comisii.

D-nul Tobescu Dorel, președinte comisia Buget – „Comisia Buget a dat aviz favorabil proiectului de hotărâre.”

D-nul Stănescu Vasile, președinte comisia Urbanism – „Comisia Urbanism a dat aviz

favorabil proiectului de hotărâre.”

D-nul Nădescu Viorel, președinte comisia Juridică – „Comisia Juridică a dat aviz favorabil proiectului de hotărâre.”

D-nul Ciubuc Dumitru – „Am mai avut discuții pe această temă și la hotărârea nr. 136. Am spus atunci că nu se prinde în tarif și valoarea materialelor. Tarifele acestea sunt destul de mari. Adică să plantezi un arbore ne costă 50 lei, așa reiese de aici.”

D-nul Viceprimar – „La ce proiect? La reparat drumuri?”

D-nul Ciubuc Dumitru – „Da, la drumuri. Deci ca să plantezi un puiet, la noi la pădure costă 7-8 lei, aici costă 50 lei. Mi se pare destul de mult. Mai avem aici tarif udatul florilor cu furtunul montat la cisternă unde un ar este 11 lei, iar pentru a uda un arbore, o bucată, ne costă 10 lei. Mai este un tarif diverse reparații executate cu sudura unde avem tariful la kg.”

D-nul Lulache Florin – „Normal norma specifică de lucrări la sudură este kilogramul. Este norma pe care a aprobat-o ministerul, nu noi. Aproape toate lucrările de sudură se execută în kilograme. Norma de acolo face referire strict la reparațiile coșurilor de gunoi. Avem coșuri de gunoi metalice și trebuie reparate. Un coș de gunoi are aproximativ 6 kg.”

D-nul Ciubuc Dumitru – „Și tragem un punct de sudură și dăm pentru 6 kg.”

D-nul Lulache Florin – „Nu s-a întâmplat niciodată. Dumneavoastră vă uitați numai pe centralizare. Uitați-vă unde avem și normele din spatele lor, care ne spun ce intră la fiecare normă. Dacă folosește 100 gr electrod la bucată vom ajunge la norma aia, dar dacă nu folosește, niciodată nu o să ajungă. Noi nu putem să depășim prețul din tarif.”

D-nul Ciubuc Dumitru – „De unde știm?”

D-nul Lulache Florin – „Dumneavoastră o să primiți la fiecare deviz documente de execuție.”

D-nul Ciubuc Dumitru – „Dumneavoastră vă duceți cu tarifele acestea la Serviciul Contabilitate și spuneți ca tarifele au fost aprobate de Consiliul local. Ați reparat 5 coșuri care au 30 kg, kilogramul este 15 lei și costă atîția bani. Contabilitatea zice că dacă noi am aprobat, atîta face.”

D-nul Lulache Florin – „Pentru fiecare material pe care îl folosim acolo, noi trebuie să avem o justificare, adică factura cu care am cumpărat. Dacă eu estimez un preț la un oarecare material, de 10 lei și noi cumpărăm cu 8 lei, noi facturăm cu 8 lei.”

D-nul Ciubuc Dumitru – „Și tariful acesta mai este valabil?”

D-nul Lulache Florin – „Nu. Este vorba de tariful pe care nu putem să-l depășim.”

D-nul Ciubuc Dumitru – „Tariful nu mai este valabil în condițiile în care materialul este mai ieftin decât cel prins în tarif ?”

D-nul Lulache Florin – „Da.”

D-nul Ciubuc Dumitru – „Și de ce prindeți materialul în tarif? Nu se prinde.”

D-nul Lulache Florin – „Pentru că așa este hotărârea de Consiliu.”

D-nul Ciubuc Dumitru – „Exact ce am spus eu, dacă așa a zis Consiliul.”

D-nul Lulache Florin – „Eu nu puteam să fac tarife care nu respectă hotărârea de Consiliu.”

D-nul Ciubuc Dumitru – „Dumneavoastră, în situația asta nu trebuia să băgați nimic la materiale, nicio valoare.”

D-nul Lulache Florin – „Altfel nu pot să calculez devizul. Este un program automat.”

D-nul Stoenică Alexandru – „Calculați pe baza facturilor. Achiziția nu o faceți pe bază de facturi?”

D-nul Lulache Florin – „Ba da, dumneavoastră o să dați o comandă ca U.A.T., peste 8 luni. Cum pot eu să trec prețul de peste 8 luni ca să vă justific factura?”

D-nul Nădescu Viorel – „Nu are nicio treabă prețul de achiziție al materialelor cu materialele.”

D-nul Lulache Florin – „Eu înțeleg ce ziceți, nouă ne-ar fi mult mai ușor așa.”

D-nul Stoenică Alexandru – „Așa se face.”

D-nul Lulache Florin – „Eu trebuie să respect hotărârea Consiliului local. Tariful trebuie să fie compus din manopera și materiale. Știți că a fost discuție și data trecută.”

D-nul Ciubuc Dumitru – „Trebuie să fie compus din ce? Manoperă și .....”

D-nul Lulache Florin – „Dacă aduceți modificare la hotărâre, nu vom mai calcula astfel.”

D-nul Ciubuc Dumitru – „Nu mai confundați tariful cu devizul. Devizul implică manoperă și materiale.”

D-nul Lulache Florin – „Nu neapărat. Poate să includă doar manopera.”

D-nul Ciubuc Dumitru – „Dacă nu se consumă materiale, da. Dumneavoastră când mai faceți asemenea tarife mai uitați-vă și la alte primării. V-am aratat cum se fac tarifele la Ploiești, și jos la tarif spune în felul următor: se va adăuga valoarea materialului conform facturii achiziționate când s-a făcut lucrarea. Așa se face.”

D-nul Lulache Florin – „Corect, dar dacă pe noi ne obligă prevederea stabilită.”

D-nul Ciubuc Dumitru – „Cine vă obligă?”

D-nul Lulache Forin – „Hotărârea de consiliu.”

D-nul Ciubuc Dumitru – „Manopera este una și tariful este alta.”

D-nul Lulache Florin – „Faceți o confuzie domnule Ciubuc.”

D-nul Ciubuc Dumitru – „Nu fac nicio confuzie. Până acum mi-ați dat dreptate și acum spuneți că nu este așa.”

D-nul Lulache Florin – „Am zis că vă dau dreptate din punctul ăsta de vedere, dar dacă noi în hotărârile de Consiliu și în contracte aveam specificat ce spuneți dumneavoastră așa făceam tarifele. Nici eu nu sunt nebun să caut sute pe materiale ca să le pun pe un deviz pentru o estimare.”

D-nul Ciubuc Dumitru – „Dumneavoastră ați lua un cetățean acasă să vă pună 10 pomi cu 500 lei?”

D-nul Lulache Florin – „Dacă cumpără și pomul, da.”

D-nul Ciubuc Dumitru – „Aici scrie fără pom.”

D-nul Lulache Florin – „Eu sunt persoană fizică. Ce legătură are discuția asta cu o hotărâre de Consiliu care ne explică cum se fac niște tarife. Să vă explic: noi avem 1,74 ore în tarif: plantat, udat, săpat groapa în condiții de trotuar. Știți că a trebuit să tăiem trotuarul să punem pomi. Face banii ăștia? Sunt tot felul de situații.”

D-nul Ciubuc Dumitru – „Eu sunt cetățean al orașului Drăgănești-Olt și vin la firma S.C. URBAN și vreau să pun 10 mp de gresie. Cât este tariful?”

D-nul Lulache Florin – „Cu gresia cetățeanului sau fără?”

D-nul Ciubuc Dumitru – „Cu materialele mele.”

D-nul Lulache Florin – „Nu pot să vă calculez așa.”

D-nul Ciubuc Dumitru – „Păi vedeți?”

D-nul Prundeanu Narcizel – „Aș vrea să-l întreb pe domnul director, câți șefi sunteți la această societate?”

D-nul Mircea Domi – „Unul singur.”

D-nul Prundeanu Narcizel – „Azi, din întâmplare, am trecut pe lângă o echipă de muncitori și un șef stătea și bea cafeaua.”

D-nul Mircea Domi – „Vă referiți la șeful de echipă.”

D-nul Prundeanu Narcizel – „Să stea să-și bea cafeaua în altă parte.”

D-nul Mircea Domi – „A fost o întâmplare. El este un băiat foarte harnic. El tunde și iarbă, intră și în șanț dacă este nevoie.”

D-nul Prundeanu Narcizel – „Doi inși tundeau iarba și el stătea cu paharul de cafea.”

D-nul Ciubuc Dumitru – „Domnul Mircea Domi ne acuză mereu că vrem noi să desființăm S.C. Urban. Nu este adevărat. Știți ce face patronul când nu merge echipa? Nu schimbă echipa, schimbă antrenorul.”

D-nul Mircea Domi – „Aceste tarife sunt strâns legate de tarifele pe care le-ați votat luna trecută. Vă spun sincer că pe tarifele cu care lucrăm la ora actuală, firma nu produce decât banii de salarii și maxim 10 mii-20 mii lei peste. Sunt tarife calculate la prețul de 6 lei/l de motorină, ca să nu mai intru în detalii la celelalte materiale. Părerea mea este că e o greșală din partea dumneavoastră dacă nu le înțelegeți și nu vreți să le acordați pentru că toată munca este egală cu zero. Eu dacă nu aș avea tarifele acestea, începând de la 1 august punem lacătul, și aveți și dumneavoastră o contribuție la asta, și plecăm acasă.”

D-nul Ciubuc Dumitru – „Punem pe altul care poate să ia lucrări, să ia părculețele să le facă, să ia grădinița s-o facă și nu mai dăm banii la alții.”

D-nul Viceprimar – „Angajații de la Urban pot să facă lucrările acestea? Sunt calificați să facă așa ceva?”

D-nul Ciubuc Dumitru – „Angajații de la Urban vin și fac curățenie și ceilalți iau banu.”

D-nul Mircea Domi – „Eu ce pot să le spun angajaților acuma? Că ați votat pentru? Ați votat împotrivă: Nădescu și cu Ciubuc.”

D-nul Ciubuc Dumitru – „De ce nu ați luat lucrările de la părculețe? Nu știau să toarne niște ciment și să pună niște cauciuc peste el? Trebuia să ia lucrarea altcineva?”

D-nul Mircea Domi – „Trebuia să ne înscriem la licitație.”

D-nul Ciubuc Dumitru – „Se făcea prin încredințare directă, nu prin licitație. Puteți să luați lucrări mari, să scoateți banii pe ele.”

D-nul Mircea Domi – „Mă faceți să mă dezbrac de caracter. Am avut o lucrare la Ocol și angajații aceștia pe care îi lăudați și-au bătut joc de mine. Au stat o lună de zile să pună 60 mp de gresie.”

D-nul Ciubuc Dumitru – „Foarte rău. Tot dumneavoastră sunteți de vină. Trebuia să le spuneți că lucrarea asta de 5.000 lei trebuie făcută în 3 zile.”

D-nul Prundeanu Narcizel – „Domnul Ciubuc are dreptate în felul dumnealui, dumneavoastră aveți dreptrate în felul dumneavoastră, dar totuși trebuie găsite lucrări. Nu doar lucrări cu Primăria. De ce nu ați luat parcurile de joacă? Nu se pricep angajații să toarne beton? Haideți să facem și altceva.”

D-nul preşedinte de şedinţă, consilier Fieraru Gheorghe, supune la vot proiectul de hotărâre, înregistrându-se 10 voturi pentru (grup politic P.N.L. - Popescu Daniel, Tobescu Dorel, Stănescu Vasile, Mocioacă Ilie, Martin Marian, Matei Dănuț, Vitan Marius, Achim Iulian, Spătaru Ioana și Prundeanu Narcizel – Pro România) și 6 abțineri ( grup politic P.S.D. - Ciubuc Dumitru, Neacșu Ionuț, Ghica Ion Costin, Stoenică Alexandru, Fieraru Gheorghe și Nădescu Viorel).

1. **Modificarea și completarea H.C.L. Drăgănești-Olt nr. 137/26.11.2021 privind aprobarea tarifelor aferente desfășurării Serviciului public de instalare, întreținere și funcționare a sistemelor de semnalizare și dirijare a circulației urbane la nivelul U.A.T. Orașul Drăgănești-Olt, delegat S.C. URBAN ACTIV SERV S.R.L..**

D-nul preşedinte de şedinţă, consilier Fieraru Gheorghe, acordă cuvântul preşedinţilor de comisii.

D-nul Tobescu Dorel, președinte comisia Buget – „Comisia Buget a dat aviz favorabil proiectului de hotărâre.”

D-nul Stănescu Vasile, președinte comisia Urbanism – „Comisia Urbanism a dat aviz

favorabil proiectului de hotărâre.”

D-nul Nădescu Viorel, președinte comisia Juridică – „Comisia Juridică a dat aviz favorabil proiectului de hotărâre.”

D-nul preşedinte de şedinţă, consilier Fieraru Gheorghe, supune la vot proiectul de hotărâre, înregistrându-se 10 voturi pentru (grup politic P.N.L. - Popescu Daniel, Tobescu Dorel, Stănescu Vasile, Mocioacă Ilie, Martin Marian, Matei Dănuț, Vitan Marius, Achim Iulian, Spătaru Ioana și Prundeanu Narcizel – Pro România) și 6 abțineri ( grup politic P.S.D. - Ciubuc Dumitru, Neacșu Ionuț, Ghica Ion Costin, Stoenică Alexandru, Fieraru Gheorghe și Nădescu Viorel).

1. **Modificarea și completarea H.C.L. Drăgănești-Olt nr. 138/26.11.2021 privind aprobarea tarifelor aferente desfășurării Serviciului public de amenajare şi întreţinere a zonelor verzi, terenurilor de sport și a locurilor de joacă pentru copii la nivelul U.A.T. Orașul Drăgănești-Olt, delegat S.C. URBAN ACTIV SERV S.R.L..**

D-nul preşedinte de şedinţă, consilier Fieraru Gheorghe, acordă cuvântul preşedinţilor de comisii.

D-nul Tobescu Dorel, președinte comisia Buget – „Comisia Buget a dat aviz favorabil proiectului de hotărâre.”

D-nul Stănescu Vasile, președinte comisia Urbanism – „Comisia Urbanism a dat aviz

favorabil proiectului de hotărâre.”

D-nul Nădescu Viorel, președinte comisia Juridică – „Comisia Juridică a dat aviz favorabil proiectului de hotărâre.”

D-nul preşedinte de şedinţă, consilier Fieraru Gheorghe, supune la vot proiectul de hotărâre, înregistrându-se 10 voturi pentru (grup politic P.N.L. - Popescu Daniel, Tobescu Dorel, Stănescu Vasile, Mocioacă Ilie, Martin Marian, Matei Dănuț, Vitan Marius, Achim Iulian, Spătaru Ioana și Prundeanu Narcizel – Pro România) și 6 abțineri ( grup politic P.S.D. - Ciubuc Dumitru, Neacșu Ionuț, Ghica Ion Costin, Stoenică Alexandru, Fieraru Gheorghe și Nădescu Viorel).

1. **Modificarea și completarea H.C.L. Drăgănești-Olt nr. 139/26.11.2021 privind aprobarea tarifelor aferente desfășurării Serviciului public de montare și/sau întreținere a mobilierului urban și ambiental la nivelul U.A.T. Orașul Drăgănești-Olt, delegat S.C. URBAN ACTIV SERV S.R.L..**

D-nul preşedinte de şedinţă, consilier Fieraru Gheorghe, acordă cuvântul preşedinţilor de comisii.

D-nul Tobescu Dorel, președinte comisia Buget – „Comisia Buget a dat aviz favorabil proiectului de hotărâre.”

D-nul Stănescu Vasile, președinte comisia Urbanism – „Comisia Urbanism a dat aviz

favorabil proiectului de hotărâre.”

D-nul Nădescu Viorel, președinte comisia Juridică – „Comisia Juridică a dat aviz favorabil proiectului de hotărâre.”

D-nul preşedinte de şedinţă, consilier Fieraru Gheorghe, supune la vot proiectul de hotărâre, înregistrându-se 10 voturi pentru (grup politic P.N.L. - Popescu Daniel, Tobescu Dorel, Stănescu Vasile, Mocioacă Ilie, Martin Marian, Matei Dănuț, Vitan Marius, Achim Iulian, Spătaru Ioana și Prundeanu Narcizel – Pro România) și 6 abțineri ( grup politic P.S.D. - Ciubuc Dumitru, Neacșu Ionuț, Ghica Ion Costin, Stoenică Alexandru, Fieraru Gheorghe și Nădescu Viorel).

1. **Modificarea și completarea H.C.L. Drăgănești-Olt nr. 140/26.11.2021 privind aprobarea tarifelor aferente desfășurării Serviciului public de întreținere, reparații curente și reabilitare a fondului imobiliar la nivelul U.A.T. Orașul Drăgănești-Olt, delegat S.C. URBAN ACTIV SERV S.R.L..**

D-nul preşedinte de şedinţă, consilier Fieraru Gheorghe, acordă cuvântul preşedinţilor de comisii.

D-nul Tobescu Dorel, președinte comisia Buget – „Comisia Buget a dat aviz favorabil proiectului de hotărâre.”

D-nul Stănescu Vasile, președinte comisia Urbanism – „Comisia Urbanism a dat aviz

favorabil proiectului de hotărâre.”

D-nul Nădescu Viorel, președinte comisia Juridică – „Comisia Juridică a dat aviz favorabil proiectului de hotărâre.”

D-nul preşedinte de şedinţă, consilier Fieraru Gheorghe, supune la vot proiectul de hotărâre, înregistrându-se 10 voturi pentru (grup politic P.N.L. - Popescu Daniel, Tobescu Dorel, Stănescu Vasile, Mocioacă Ilie, Martin Marian, Matei Dănuț, Vitan Marius, Achim Iulian, Spătaru Ioana și Prundeanu Narcizel – Pro România) și 6 abțineri ( grup politic P.S.D. - Ciubuc Dumitru, Neacșu Ionuț, Ghica Ion Costin, Stoenică Alexandru, Fieraru Gheorghe și Nădescu Viorel).

1. **Modificarea și completarea H.C.L. Drăgănești-Olt nr. 141/26.11.2021 privind aprobarea tarifelor aferente desfășurării Serviciului public de întreținere a cimitirelor la nivelul U.A.T. Orașul Drăgănești-Olt, delegat S.C. URBAN ACTIV SERV S.R.L..**

D-nul preşedinte de şedinţă, consilier Fieraru Gheorghe, acordă cuvântul preşedinţilor de comisii.

D-nul Tobescu Dorel, președinte comisia Buget – „Comisia Buget a dat aviz favorabil proiectului de hotărâre.”

D-nul Stănescu Vasile, președinte comisia Urbanism – „Comisia Urbanism a dat aviz

favorabil proiectului de hotărâre.”

D-nul Nădescu Viorel, președinte comisia Juridică – „Comisia Juridică a dat aviz favorabil proiectului de hotărâre.”

D-nul preşedinte de şedinţă, consilier Fieraru Gheorghe, supune la vot proiectul de hotărâre, înregistrându-se 10 voturi pentru (grup politic P.N.L. - Popescu Daniel, Tobescu Dorel, Stănescu Vasile, Mocioacă Ilie, Martin Marian, Matei Dănuț, Vitan Marius, Achim Iulian, Spătaru Ioana și Prundeanu Narcizel – Pro România) și 6 abțineri ( grup politic P.S.D. - Ciubuc Dumitru, Neacșu Ionuț, Ghica Ion Costin, Stoenică Alexandru, Fieraru Gheorghe și Nădescu Viorel).

1. **Aprobarea Planului Urbanistic Zonal în vederea realizării proiectului inițiere P.U.Z.**

**pentru reconversie funcțională în vederea realizării investiției „Extindere cimitir și amenajări conexe” în orașul Drăgănești-Olt, T 81, P 274/3, județul Olt.**

D-nul preşedinte de şedinţă, consilier Fieraru Gheorghe, acordă cuvântul preşedinţilor de comisii.

D-nul Stănescu Vasile, președinte comisia Urbanism – „Comisia Urbanism a dat aviz

favorabil proiectului de hotărâre.”

D-nul Nădescu Viorel, președinte comisia Juridică – „Comisia Juridică a dat aviz favorabil

proiectului de hotărâre.”

D-nul preşedinte de şedinţă, consilier Fieraru Gheorghe, supune la vot proiectul de hotărâre, înregistrându-se 16 voturi pentru (unanimitate).

1. **Repartizarea unei locuinţe A.N.L., rămasă vacantă pe perioada exploatării acesteia**

**în regim de închiriere, d-nei DUMITRESCU Mihaela.**

D-nul preşedinte de şedinţă, consilier Fieraru Gheorghe, acordă cuvântul preşedinţilor de

comisii.

D-nul Stănescu Vasile, președinte comisia Urbanism – „Comisia Urbanism a dat aviz

favorabil proiectului de hotărâre.”

D-nul Nădescu Viorel, președinte comisia Juridică – „Comisia Juridică a dat aviz favorabil proiectului de hotărâre.”

D-nul Spătaru Ioana, președinte comisia Cultură – „Comisia Cultură a dat aviz favorabil proiectului de hotărâre.”

D-nul preşedinte de şedinţă, consilier Fieraru Gheorghe, supune la vot proiectul de

hotărâre, înregistrându-se 16 voturi pentru (unanimitate).

**14.Întrebări, interpelări.**

D-nul Ghica Ionuț – „Vreau să fac o mențiunea la situația d-lui Mircea Domi. Ați putea să vă faceți o comunitate a meseriașilor, a oamenilor pricepuți și să-i contactați pentru lucrările acestea care pot să vă aducă bani. În momentul când apare oportunitatea știți că puteți apela la 10 oameni.”

D-nul Viceprimar – „Așa este domnule consilier, dar acel meseriaș vine pentru lucrarea respectivă pe 5.000 de euro.”

D-nul Ghica Ionuț - „ Nu o să ceară 5.000 de euro.”

D-nul Viceprimar – „Știți că am avut la licitație Școala Comani și Liceul tehnologic. Nu s-a înscris nimeni. Știți de ce?”

D-nul Ghica Ionuț - „Prețul a fost mic.”

D-nul Viceprimar – „Pentru că nu mai au oameni să facă lucrări și au lucrări foarte multe.”

D-nul Nădescu Viorel – „Domnul director Mircea Domi de ce nu s-a înscris la licitație să facă ceva? Dăm banii la alții când puteți să faceți dumneavoastră?”

D-nul Ghica Ionuț - „Există cursuri de specializare pentru zidărie de 3 luni, pentru instalații electrice cu tensiune medie de 3 luni. Puteți să specializați 2-3 oameni, unul pe zidărie, unul pe instalații electrice și unul pe tâmplărie. Sunt cursuri de 3 luni de zile. Un curs este aproximativ 2.000 lei și examenul este de nivel mediocru, adică nu trebuie cunoștințe avansate.”

D-nul Mircea Domi – „Așa este, dar salariile sunt mici. Eu personal am niște fini foarte pricepuți. Cum să vină oamenii ăia la mine pe 3.000 lei/lună, când ei fac 5.000 lei/săptămână.”

D-nul Stănescu Vasile – „Se vehiculează aici sume de 200 lei / zi. Pe ce tarif lucrează ei? Singura greșeală a d-lui Mircea Domi este că acolo scrie tarif și nu scrie ofertă. Putea să-i zică ofertă de preț. Dacă erau cinci societăți, erau cinci oferte și o lua Primarul pe cea mai mică.”

D-nul Ciubuc Dumitru – „Domnule secretar, am văzut pe site-ul Primăriei că s-au pus niște anunțuri că în august se mai fac niște angajări la Primărie. Vreau să știu dacă intră sub incidența Ordonanței nr.80 / 2022?”

D-nul Secretar – „La ce vă referiți?”

D-nul Ciubuc Dumitru – „Eu vă spun ce zice ordonanța: **(1)** În perioada cuprinsă între data de 1 iulie 2022 şi data de 31 decembrie 2022 se suspendă ocuparea prin concurs sau examen a posturilor vacante sau temporar vacante, cu excepţia posturilor unice din:

**a)** instituţiile şi autorităţile publice, astfel cum sunt definite la art. 2 alin. (1) [pct. 30](https://lege5.ro/Gratuit/geydsnjzgu/legea-nr-500-2002-privind-finantele-publice?pid=65690193&d=2022-08-02#p-65690193) din Legea nr. 500/2002 privind finanţele publice, cu modificările şi completările ulterioare;

**b)** instituţiile publice locale, astfel cum sunt definite la art. 2 alin. (1) [pct. 39](https://lege5.ro/Gratuit/ha3tgnjw/legea-nr-273-2006-privind-finantele-publice-locale?pid=29475598&d=2022-08-02#p-29475598) din Legea nr. 273/2006 privind finanţele publice locale, cu modificările şi completările ulterioare.”

D-nul Secretar – „Nu intră.”

D-nul Viceprimar – „S-a obținut avizul A.N.F.P.-ului înainte de a intra în vigoare această ordonanță.”

D-nul Secretar – „Demersurile sunt începute înainte de 1 iulie. Sunt făcute prin mai, iunie.”

D-nul Ciubuc Dumitru – „Nu pune nimeni problema că străzile în Drăgănești și Comani sunt făcute vraiște. Nu se duce nimeni să-i supravegheze pe cei care fac lucrările.”

D-nul Viceprimar – „Domnule consilier, ați asfaltat dumneavoastră vreo stradă?”

D-nul Ciubuc Dumitru – „Da, am asfaltat.”

D-nul Viceprimar – „Credeți că asfaltul se face așa, cu doi lei?”

D-nul Ciubuc Dumitru – „Tot ce este făcut în Drăgănești, este făcut pe timpul P.S.D.-ului.”

D-nul Viceprimar – „Nu erați la P.S.D. atunci?”

D-nul Ciubuc Dumitru – „De unde știți dumneavoastră? Eram.”

D-nul Viceprimar – „Înseamnă că dumneavoastră le-ați făcut.”

D-nul Ciubuc Dumitru – „Nu le-am făcut eu, dar de ce nu faceți dumneavoastră nimic?”

D-nul Viceprimar – „Vedeți că se face.”

D-nul Ciubuc Dumitru – „Nu se vede. Faceți poze doar cu proiectele noastre.”

D-nul Nădescu Viorel – „Ce se vede, domnule viceprimar? Dați-ne un exemplu. Ce s-a făcut?”

D-nul Viceprimar – „Nu știți ce s-a făcut și ce s-a cumpărat? Ați fost prezent la ședințe.”

D-nul Nădescu Viorel – „Ce s-a cumpărat? Mașină de pompieri cu 1,6 mld lei?”

D-nul Viceprimar – „De ce nu ați luat-o dumneavoastră înainte?”

D-nul Stănescu Vasile – „Să vă dau o replică. Eu stăteam acolo și domnul Ciubuc stătea în locul în care stă domnul viceprimar acum și am întrebat ce investiții s-au făcut în 4 ani din bugetul Primăriei? Răspunsul a fost că s-a făcut un W.C. în piață. Altceva ce ați făcut?”

D-nul Nădescu Viorel – „S-au asfaltat în acea perioadă o parte din străzile din Drăgănești și Comani.”

D-nul Viceprimar – „Nu s-au făcut cu bani de la bugetul local.”

D-nul Stănescu Vasile – „Am primit și noi acum, prin programul Anghel Saligny, peste 100 de mld lei, bani pentru străzi.”

D-nul Ciubuc Dumitru – „Și facem străzile care sunt deja asfaltate: Str. Parcului, str. Grădinari, str. Stadionului.”

D-nul Viceprimar – „Facem străzile care au utilități pe ele. Dacă nu au utilități, nu le aproba. Nu-ți aprobă să asfaltezi nicio stradă dacă nu ai utilități: apă, canal, gaze, etc.”

D-nul Ciubuc Dumitru – „Nu mai sunt străzi în oraș care au canalizare?”

D-nul Viceprimar – „Care sunt?”

D-nul Stoenică Alexandru – „Str. Foișor are canalizare.”

D-nul Viceprimar – „ Are canalizare doar jumătate, nu în întregime.”

D-nul Prundeanu Narcizel – „Str. Dumbrava are canalizare.”

D-nul Viceprimar – „Este prinsă pentru asfaltare.”

D-na Neacșiu Alexandrina – cetățean al orașului – aduce la cunoștința consilierilor două probleme:

1. A primit din partea Primăriei Orașului Drăgănești-Olt o adresă prin care este înștiințată că trebuie să demoleze scările de la spațiul comercial pe care îl deține deoarece nu are autorizație de construire.
2. Neînțelegeri cu d-na Mitrache Maria și Florescu Eugenia asupra uscătoriei din scara de bloc în care locuiește.

D-nul Viceprimar – „Ați construit fără autorizație de construire pe domeniul public. Eu știu că vi s-a dat un termen acum 1-2 ani să vă puneți în legalitate. Trebuie să vă rezolvați și problema cu vecinii de pe scară. Ați spart lacătul de la ușa uscătoriei.”

D-na Neacșiu Alexandrina – „Nu este adevărat. Pot să vă dovedesc cu fotografii.”

D-nul Viceprimar – „Somația de la Primarie v-a fost trimisă ca urmare a reclamației făcută de vecină. Sunt obligat să dau curs acelei sesizări.”

D-na Neacșiu Alexandrina – „Luni o să depun și eu o solicitare la Primărie. Bănuiesc că domnul Primar nu știe de această problemă, fiind plecat în concediu?”

D-nul Viceprimar – „V-am solicitat să aduceți documentele pe care le dețineți pentru a rezolva această problemă.”

D-na Neacșiu Alexandrina – „Când mi-ați cerut?”

D-nul Viceprimar – „Acum 1-2 ani.”

D-na Neacșiu Alexandrina – „Acum 2 ani am depus.”

D-nul Secretar – „Discuția aceasta este de mult timp, dar nu ați făcut nimic în această privință.”

D-na Neacșiu Alexandrina – „Ba da, am făcut cartea funciară. Autorizația pentru scări a fost emisă. Acestea sunt de 30 de ani.”

D-nul Tobescu Dorel – „Când ați cumpărat spațiul, scările erau construite?”

D-na Neacșiu Alexandrina – „Da.”

D-nul Secretar – „Din cunoștința mea, erau construite fără acte.”

D-nul Tobescu Dorel – „Atunci trebuie să existe și în primărie o copie a autorizației.”

D-nul Viceprimar – „Dacă ați avut autorizație de construire, atunci unde este?”

D-na Neacșiu Alexandrina – „Aici în Primărie.”

D-nul Stănescu Vasile – „Trebuie să faceți o solicitare la primărie să vă elibereze o copie a autorizației de construire.”

D-nul Viceprimar – „Se eliberează autorizația dacă există. Și dacă nu există?”

D-na Neacșiu Alexandrina – „Dacă nu există, cine este vinovat? Cine nu a cerut autorizația celui care a construit la momentul respectiv.”

D-nul Secretar – „Asta nu înseamnă că dumneavoastră nu trebuie să vă obțineți autorizația.”

D-na Neacșiu Alexandrina – „Eu nu am nicio vină, pentru că am luat un spațiu comercial. Garsoniera este transformată în spațiu comercial.”

D-nul Secretar – „Dacă este spațiu comercial trebuie să aibă și ieșire la calea publică. Dacă nu a fost perfectat tot demersul, atunci era obligația și a dumneavoastră în momentul când ați preluat spațiul să aveți documentele în regulă.

D-na Neacșiu Alexandrina – „Eu sunt al patrulea proprietar al spațiului.”

D-nul Secretar – „Nu are relevanță asta. Dacă ceilalți proprietari nu au intrat în legalitate, asta nu înseamnă că dumneavoastră nu trebuie să intrați în legalitate. Este obligația tuturor. Veniți la Primărie și vorbiți cu d-nul ing. Preoteasa să vă elibereze o copie a autorizației dacă există.”

D-na Neacșiu Alexandrina – „Să știți că vinovat este și cel care încurajează vecinele mele să mă reclame.”

D-nul Viceprimar – „Eu zic să lasați vecinele și să vă rezolvați problema, să vă puneți în legalitate.”

**V. ÎNCHEIEREA ŞEDINŢEI DE CONSILIU**

D-nul preşedinte de şedinţă, consilier Fieraru Gheorghe, mulţumeşte consilierilor pentru participare şi considerând că s-au atins principalele probleme puse în discuţie, propune consilierilor încheierea lucrărilor şedinţei ordinare.

Drept pentru care a fost încheiat prezentul proces – verbal în cadrul şedinţei ordinare a Consiliului Local Drăgăneşti-Olt.

***Preşedinte de şedinţă, Contrasemnează,***

***Consilier Secretar***

***Fieraru Gheorghe Jr. Jidovu Laurenţiu***

***Întocmit,***

***Cons. Jianu Marius***